Efter en mild og overskyet søndag, venter der en søndag, som fra morgenstunden byder på blå himmel og sol. Men hvis det får dig til at tro at dagen bliver forårsagtig og lun, så tro om igen. Søndagens temperaturer kommer, trods solen, nemlig ikke højere op end 7-8 grader. Det skyldes en koldfront, der trækker ind over landet fra nord. Med sig tager koldfronten vind, der bliver frisk til hård, måske med vindstød af kulingstyrke. Så selvom det bliver smukt og solrigt, så bliver den sidste dag i marts et køligt bekendtskab. Frost natten til mandag Selvom vi mandag skriver 1. april og dermed måtte være godt i gang med foråret, starter måneden faktisk med frost. Natten til mandag kan temperaturen nemlig dykke helt ned på -3 grader inden vi mandag får sendt temperaturen op ad. Den standser dog ved de samme 7-8 grader som vi får at mærke søndag. Frem til torsdag stiger temperaturerne igen, men specielt onsdag kommer der regn inden torsdag byder på en god blanding af både solskin og nedbør.

Opsummering:
Selvom søndag kommer til at byde på solskin og blå himmel, bliver det ikke en forårsdag, der indbyder til korte ærmer.